Jakobiti

Jakobiti boli politickými sympatizantmi anglického kráľa Jakuba II. Stuarta, ktorý bol detronizovaný Slávnou revolúciou v rokoch 1688 až 1689. Jakobiti mali významné postavenie v prvom rade na území Škótska, kde k ich priaznivcom patrila veľká časť tamojšej šľachty. Ich cieľom bolo vyvolať povstanie, po ktorom by na anglický trón znovu usadol kráľ Jakub II. alebo niekto z jeho potomkov. Roku 1701 sa jakobitským kandidátom na anglický trón stal princ Jakub Eduard Stuart (* 1688 – † 1766) známy ako „starý pretendent“. Po dlhšom čase, presnejšie roku 1766 ohlásil žiadosť o trón jeho syn menom Karol Eduard Stuart, vojvoda z Yorku (* 1720 – † 1788). Napokon roku 1788 prevzal túto rolu jeho brat, kardinál a princ Henrich Stuart, vojvoda z Yorku (* 1725 – † 1807). Ten však skonal ako bezdetný, teda bez potomkov, čím nárok rodu Stuartovcov pre zisk anglického kráľovského stolca definitívne zanikol. Korunovačné klenoty, ktoré Jakub II. odviezol z územia Anglicka, odkázal napokon Henrich Stuart budúcemu kráľovi Jurajovi IV.

 Referencie 

 Literatúra 
 SKŘIVAN, Aleš. (2002). Lexikon světových dějin: 1492–1914. Praha: Nakladatelství Aleš Skřivan ml. ISBN 80-86493-06-7.

 Pozri aj 
 Vojna o falcké dedičstvo

 Iné projekty 

 Zdroj 

Kategória:Dejiny Škótska
Kategória:Politické teórie